 Diuterọnọmi 1  Ndị a bụ okwu Mozis gwara Izrel dum nógbè Jọdan nke dị nala ịkpa, na mbara ọzara nke dị nihu Sọf, nagbata Peran na Tofel na Leban na Hazirọt na Daịzahab,ọ na-ewe ụbọchị iri na otu isi na Horeb garuo Kedesh-bania ma e si nụzọ Ugwu Sia.O wee ruo nafọ nke iri anọ, nọnwa nke iri na otu, nabalị mbụ nọnwa ahụ, na Mozis gwara ụmụ Izrel ihe niile Jehova nyere ya iwu ka ọ gwa ha,mgbe o merisịrị Saịhọn eze ndị Amọraịt, onye bi na Heshbọn, na Ọg eze Beshan, onye bi nAshtarọt, nEdriaị.Nógbè Jọdan nke dị nala Moab, Mozis malitere ịkọwa iwu a, sị:Jehova bụ Chineke anyị gwara anyị okwu na Horeb, sị, Oge unu biri nógbè a bụ ugwu ugwu ezuwo.Tụgharịanụ, kwalie banye nógbè ndị Amọraịt nke bụ ugwu ugwu nakwa nala niile ha na ha gbara agbata obi nAraba, bụ ógbè bụ ugwu ugwu nakwa Shefila na Negeb na ala dị nụsọ oké osimiri, bụ ala ndị Ke, nakwa Lebanọn, ruo nosimiri ukwu, bụ osimiri Yufretis.Lee, edebewo m ala ahụ nihu unu. Banyenụ weghara ala ahụ Jehova ṅụụrụ nna unu hà, bụ Ebreham, Aịzik na Jekọb, iyi, inye ha na mkpụrụ ga-anọchi ha.M wee gwa unu noge ahụ, sị, Naanị m enweghị ike iburu unu.Jehova bụ Chineke unu emewo ka unu mụbaa, lee, taa, unu dị ọtụtụ dị ka kpakpando nke eluigwe.Ka Jehova bụ Chineke nna nna unu hà mee ka ọnụ ọgụgụ unu mụbaa okpukpu otu puku, ka ọ gọziekwa unu dị ka o kwere unu ná nkwa.Olee otú naanị m ga-esi buru ibu arọ unu na ibu unu nakwa esemokwu unu?Sinụ nebo unu niile chọta ndị ikom maara ihe na ndị nwere uche ma nwee ahụmahụ, ka m mee ha ndị isi unu.Unu wee zaa m, sị, Ihe i kwuru ka anyị mee dị mma.M wee kpọrọ ndị isi nke ebo unu niile, ndị ikom maara ihe ma nwee ahụmahụ, wee mee ha ndị isi unu, ndị isi nke otu puku otu puku ndị agha na ndị isi nke otu narị otu narị ndị agha na ndị isi nke ndị agha iri ise ndị agha iri ise na ndị isi nke ndị agha iri ndị agha iri nakwa ndị na-elekọta ebo unu.M wee nye ndị ikpe unu iwu noge ahụ, sị, Mgbe unu na-anụrụ okwu ikpe netiti ụmụnne unu, kpeenụ ikpe nezi omume netiti mmadụ na nwanne ya ma ọ bụ netiti mmadụ na onye mbịarambịa ya na ya bi.Unu elela mmadụ anya nihu mgbe unu na-ekpe ikpe. Unu ga-anụrụ ihe onye nta ga-ekwu dịkwa ka unu ga-anụrụ nke onye ukwu. Unu atụla ụjọ nihi mmadụ, nihi na ikpe bụ nke Chineke; okwu ikpe nke siiri unu oké ike, unu ga-eweta ya nihu m, m ga-anụrụkwa ya.M wee nye unu iwu noge ahụ banyere ihe niile unu ga-eme.Anyị wee si na Horeb kwalie gabiga nnukwu ala ịkpa ahụ dum nke dị egwu, bụ nke unu hụrụ, nke dị nụzọ e si aga ógbè ndị Amọraịt nke bụ ugwu ugwu, dị nnọọ ka Jehova bụ Chineke anyị nyere anyị niwu; e mesịa, anyị bịarutere Kedesh-bania.M wee sị unu, Unu abịarutewo nógbè ndị Amọraịt nke bụ ugwu ugwu, nke Jehova bụ Chineke anyị na-enye anyị.Lee, Jehova bụ Chineke gị enyefewo ala ahụ naka gị. Gbagoo, nweta ya, dị nnọọ ka Jehova bụ Chineke nna nna gị hà gwara gị. Atụla egwu, atụkwala ụjọ.Otú ọ dị, unu niile bịakwutere m wee sị, Ka anyị zipụ ndị ikom ka ha buru anyị ụzọ gaa ledooro anyị ala ahụ ma kọọrọ anyị ụzọ anyị ga-esi gbagoo nakwa banyere obodo ndị anyị ga-abanye.Ihe ahụ wee dị m mma, m wee họrọ ndị ikom iri na abụọ nime unu, otu onye maka otu ebo.Ha wee tụgharịa gbagoo nógbè ahụ bụ ugwu ugwu, ruokwa na ndagwurugwu Eshkọl wee ledo ya.Ha wee weta ụfọdụ nime mkpụrụ nke ala ahụ ma welatara anyị ha, ha kọọrọ anyị, sị, Ala ahụ Jehova bụ Chineke anyị na-enye anyị dị mma.Ma unu achọghị ịgbago, unu malitekwara inupụ isi nihe Jehova bụ Chineke unu nyere niwu.Unu nọ na-atamu ntamu nụlọikwuu unu, sị, Ọ bụ nihi na Jehova kpọrọ anyị asị mere o ji kpọpụta anyị nala Ijipt ka o nyefee anyị naka ndị Amọraịt, ka ha laa anyị niyi.Olee ebe anyị ga-agbago? Ụmụnne anyị emewo ka obi lọọ anyị mmiri, sị: Nebe ahụ, anyị hụrụ ndị gbara agba ma too ogologo karịa anyị, hụkwa nnukwu obodo ndị e wusiri ike ruo neluigwe nakwa ụmụ Enak.M wee sị unu, Unu amala jijiji, unu atụkwala egwu nihi ha.Ọ bụ Jehova bụ Chineke unu na-ebutere unu ụzọ. Ọ ga-eburu unu agha dị ka ihe niile o meere unu nIjipt si dị, bụ ndị unu ji anya unu hụ,nakwa nala ịkpa, bụ ebe ị hụrụ otú Jehova bụ Chineke gị si kuru gị dị ka nwoke si eku nwa ya, nebe niile unu jegharịrị ruo mgbe unu bịarutere ebe a.Ma nagbanyeghị okwu a, unu enweghị okwukwe nebe Jehova bụ Chineke unu nọ,bụ onye na-ebutere unu ụzọ iji ledooro unu ebe unu ga-ama ụlọikwuu, onye ji ọkụ na-ebutere unu ụzọ iji mee ka unu na-ahụ ụzọ unu kwesịrị iso nabalị, jirikwa ígwé ojii na-ebutere unu ụzọ nehihie.Noge ahụ niile, Jehova nụrụ ihe unu kwuru. O wee wee iwe ma ṅụọ iyi, sị,Ọ dịghị otu onye nime ndị ikom a so najọ ọgbọ a nke ga-ahụ ezi ala ahụ m ṅụrụ iyi inye nna unu hà,ma e wezụga Keleb nwa Jefọne. Ọ ga-ahụ ya, ọ bụkwa ya na ụmụ ya ka m ga-enye ala ahụ ọ zọrọ ụkwụ na ya, nihi na o soro Jehova nụzọ zuru ezu.Jehova wesoro ọbụna mụ onwe m iwe nihi unu, sị, Gị onwe gị kwa agaghị aba nebe ahụ.Ọ bụ Jọshụa nwa Nọn, onye guzo nihu gị, ga-aba nebe ahụ. Ọ bụ ya ka o meworo ka ọ dị ike, nihi na ọ ga-eme ka Izrel keta ya.Ma ụmụntakịrị unu, bụ ndị unu kwuru banyere ha, sị: A ga-achịkọrọ ha! ụmụ unu kwa, ndị na-amaghị ihe ọma ma ọ bụ ihe ọjọọ taa, ọ bụ ha ga-aba nebe ahụ, ọ bụkwa ha ka m ga-enye ya, ha ga-enwetakwa ya.Ma unu onwe unu, tụgharịanụ, kwaliekwanụ soro ụzọ gara Oké Osimiri Uhie gawa nala ịkpa.Unu wee zaa m, sị, Anyị emehiewo Jehova. Anyị onwe anyị ga-agbago buo agha dị ka ihe niile Jehova bụ Chineke anyị nyere anyị niwu si dị! Onye ọ bụla nime unu wee kee ngwá agha ya núkwù ma were ya dị ka ihe dị mfe ịgbago nugwu ahụ.Ma Jehova sịrị m, Gwa ha, sị: Unu agbagola ibu agha, nihi na anọghị m netiti unu; ka ndị iro unu ghara imeri unu.M wee gwa ya unu, ma unu egeghị ntị, kama unu malitere inupụ isi nihe Jehova nyere niwu, nganga wee ju unu isi, unu wee nwaa ịgbago nugwu ahụ.Ndị Amọraịt bụ ndị bi nugwu ahụ wee pụta ibuso unu agha, ha wee chụwa unu ọsọ, dị nnọọ ka aṅụ si eme, wee chụsasịa unu na Sia ruo Họma.E mesịa, unu lọtara wee malite ịkwa ákwá nihu Jehova, ma Jehova egeghị ntị nolu unu, ọ ṅaghịkwa unu ntị.Unu wee biri na Kedesh ruo ọtụtụ ụbọchị, ruo ọtụtụ ụbọchị unu biri nebe ahụ. 